# Asmaa Abdol-Hamid

### Fra Wikipedia, den frie encyklopædi

Du har nye beskeder (forskel fra næstsidste redigering).
Asmaa Abdol-Hamid

Asmaa Abdol-Hamid (født 22. november 1981) er en dansk-palæstinensisk socialrådgiver og samfundsdebattør. Hun kom til Danmark i 1986 som palæstinensisk flygtning sammen med sin familie. Hun har en højere handelseksamen fra Tietgenskolen i Odense, 2000. Uddannet socialrådgiver fra Den Sociale Højskole i Odense, 2004. Har arbejdet som familiekoordinator i Roskilde Kommune og har været afdelingsformand i Bøgeparken i Vollsmose, og er nu medlem af kvarterløft-styregruppen i Vollsmose.

I 2005 stillede hun til Odense Byråd og blev 1. suppleant for Enhedslisten. Der kom hun for første gang i mediernes søgelys, da hun forud for kommunalvalget pludseligt nægtede at give hånd til mandlige kolleger, men derimod hilste ved at føre hånden til hjertet.[1]

Hun var talsmand for de 11 muslimske organisationer, der politianmeldte Jyllands-Posten for blasfemi og racediskrimination efter avisens publicering af Muhammed-tegningerne.

Asmaa Abdol-Hamid blev Danmarks første muslimske tv-vært på en public service-kanal, da hun i 2006 blev studievært på DR2-programmet Adam og Asmaa, sammen med Adam Holm. Organisationen Kvinder for Frihed samlede 500 underskrevne protester mod, at Asmaa som troende muslim bar tørklæde (hijab) i programmet. På trods af kritikken kunne Asmaa fortsætte som studievært. Asmaa har flere gange argumenteret for, at selvom den arabiske kultur på mange måder er kvindeundertrykkende, så er islam og islamiske værdier i sig selv ikke kvindeundertrykkende. Derfor opfatter hun heller ikke det at gå med slør som kvindeundertrykkende. Hun har blandt andet sagt: "At jeg går med tørklæde betyder ikke, at jeg er undertrykt eller stakkels. De værdier, jeg lever ud fra, er islamiske og ikke arabiske. Det er vigtigt at skelne mellem religion og kultur. Arabisk tankegang er på mange områder kvindeundertrykkende, og selvom jeg er araber, træffer jeg ikke mine valg udfra kulturen, men på baggrund af min religion. Ellers ville jeg ikke være nået så langt, som jeg er i dag."[2]

I november 2006 var hun med til at stifte det muslimske kvindenetværk med navnet De Grønne Slør, og i den forbindelse omtalte hun sig selv som "muslimsk feminist".[3]

I foråret 2007 offentliggjorde Enhedslisten, at Abdol-Hamid ville stille op til Folketinget.

Den 24. juli 2007 udtalte hun, at hun principielt støtter de irakiske oprøreres væbnede kamp mod danske soldater i Irak.[4]. Hun sammenlignede de danske soldater og de irakiske oprørere med Nazitysklands besættelse og modstandsbevægelsen. Hun blev efterfølgende anmeldt til politiet for overtrædelse af straffelovens §100 om landsforræderi.

## [redigér] Eksterne henvisninger

- Enhedslistens side om Asmaa
- Asmaas personlige hjemmeside

## [redigér] Noter

1. ↑ Da Asmaa Abdol-Hamid gav hånd Jyllands-Posten 23. april 2007
2. ↑ Asmaa Abdol-Hamid på kvinfo.dk Hentet 29-11-2006
3. ↑ Asmaa: Både feminist og muslim på dr.dk. Hentet 29-11-2006.
4. ↑ [1] på dr.dk. Hentet 25-07-2007.

| Denne politiker biografi er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/s/m/Asmaa_Abdol-Hamid_b630.html"

Kategorier: Påbegyndte politikerbiografier | Politikere fra Enhedslisten | Født i 1981 | Debattører | Kendte danske muslimer

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English